《送严陵教方汝楫用后村韵》
宋代·林希逸

官是东莱初补处，诸生料得熟香名。县知讲席通三昧，合向明廷听五英。

君有奇才宜凤翥，我安穷分乐鸥盟。鸡群有鹤令人喜，伊昔翁曾共短檠。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。